Rynhardt Elstadt is op Franse wenslys | Netwerk24
Die polisie soek nog na drie mans, almal van Lesotho, wat glo op die plaas Kapteinsdrif buite Bonnievale van Tool Wessels (55) gewerk het en by sy onlangse moord betrek word.
Hy het op sy rug gelê met bloed oor sy hele gesig toe 'n kollega Woensdagaand op konst. Nceba Kolina (31) van die Stellenbosch-polisiekantoor afgekom het.
Alle oë op Libbok in Canberra
Dis vanselfsprekend dat 'n eerste oorwinning in 12 jaar in Canberra oor die Brumbies Vrydag heel boaan die Bulle se wenslys is. Dit sal hulle immers 'n nieamptelike en seldsame "Aussie Slam" gee.
Taai naweek sal wys wat steek in Stings
Dit is die stryd van die voorlopers wanneer die derde naweek van die nasionale netballiga in Pretoria beslis word.
Huawei beleef 'n slegte week. Die een groot Amerikaanse maatskappy ná die ander is besig om hul bande met die Chinese slimfoonvervaardiger te verbreek.
KYK: Só lyk Sasol se eie 'Medupi'
Die petrochemiese reus Sasol voel waarskynlik teen dié tyd oor sy Lake Charles-projek soos wat Eskom oor sy Medupi- en Kusile-kragstasies voel. Dit neem net al hoe langer en word al hoe duurder om te voltooi.
Terwyl die Cyril Ramaphosa- en Ace Magashule-faksie in die ANC onder die politieke waters steeds skop dat dit bars, het die beëdiging van sowat 400 oud- en nuwe lede van Suid-Afrika se sesde parlement eergister in die Nasionale Vergadering (redelik) ordelik en fatsoenlik verloop.
Die Springbokke se besoek in 1981 aan Nieu-Seeland en Amerika was sekerlik die mees bisarre rugbytoer van alle tye. Wynand Claassen en Wessel Oosthuizen gesels oor hul nuwe boek oor dié toer.
Die doodsklok besluit self of hy gaan beier
Die onlangse dood van Anton Steenkamp, 'n senior regter in die arbeidshof in Kaapstad, het my emosioneel onkant betrap.
Besoekers aan die 18de Kirkwood-wildsfees wat van Vrydag 29 Junie tot Sondag 30 Junie duur, kan regmaak vir 'n groot kuier en 'n ongewone veiling van hiënas.
Rynhardt Elstadt is op Franse wenslys
Deur Leighton Koopman 03 September 2017 06:00
Die Stormers en Westelike Provinsie kan een van hul voorste losvoorspelers kwyt wees nadat dit aan die lig gekom het dat Rynhardt Elstadt glo deur die Franse klubreus Toulon die hof gemaak word.
Elstadt (27) herstel tans van 'n ribbesering en het nog nie vanjaar vir die Streeptruie in die Curriebekerreeks uitgedraf nie.
Sy Superrugby-seisoen by die Stormers het ook nie glad verloop nie, met talle beserings wat hom gehinder het.
Die Montagu-boorling, wat die skaal op 114 kg trek en 1,94 m lank is, is glo hoog op Toulon se inkopielys. Dié klub beskou hom as 'n opvolger vir die oud-Springbok Juan Smith.
Smith was vir vier jaar 'n staatmaker van die Franse klub. Hy was op die punt om uit te tree toe Jake White, afrigter van Toyota Verblitz in Japan, hom na die Ooste gelok het.
Die Westelike Provinsie het by monde van 'n woordvoerder bevestig
Elstadt se kontak verstryk aan die einde van die Curriebekerreeks. 'n Aankondiging oor watter spelers in die WP aanbly, word eers dan verwag.
Nóg 'n Franse klubspan, Toulouse, het verlede seisoen na die dienste van Elstadt gevry, maar dié skuif het deur die mat geval.
Die vuurvreter-losvoorspeler, wat bekend is om sy kort lont op die veld, het toe aan Rapport gesê hy wil nog een goeie seisoen vir die Stormers speel voordat hy daaraan dink om oorsee te gaan.
Met die WP tans in 'n geldelike penarie sal dit sin maak vir Elstadt om sy loopbaan elders voort te sit. Die Kapenaars beskik ook oor 'n rits jongelinge.